O paisache checo ye muit variato. Bohemia, a l'este, ye formata per una cuenca drenata por l'Elba (Labe en checo) y o Vlatva u Moldava, y ye rodiata prencipalment por montanyas de baixa altaria como a sierra de Karkonosze d'os Sudetz. O punto mas alto d'o país, o Sněžka, con 1.602 m. se i localiza. Moravia, a rechión oriental d'o país, tamién ye montanyosa, y drenata por o río Morava, pero tamién bi ye a fuent de l'Oder (Odra en checo). As auguas d'a Republica Checa drenan en tres diferents mars: a mar d'o Norte, a mar Baltica y a mar Negra, encara que a Republica Checa no tien garra costa. A Republica Checa loga un sector d'os muelles d'o puerto d'Hamburgo, que le fue otorgato seguntes o Tractato de Versailles ta permitir o movimiento d'os biens d'o país por a mar. O territorio pasará a mans d'Alemanya en 2028.